Вітаю Вас! У сучасных слоўніках літаратурнай мовы зафіксавана толькі форма ВАЧЭЙ. Форма р. склону ВОЧ зяўляецца дыялектнай. Дыялектныя словы і формы часта ўжываюцца ў прыказках, прымаўках, фразеалагізмах (як у прыведзеным Вамі слоўніку фразеалагізмаў: ВОЧ НЕ ЗВОДЗІЦЬ). Гэта цалкам апраўдана, паколькі гэтыя адзінкі фальклорныя, іх стваралі носьбіты розных дыялектаў у розныя гістарычныя перыяды. Ужыванне дыялектных слоў правамерна і ў мастацкай літаратуры. Стыль мастацкай літаратуры своеасаблівы, у ім выкарыстоўваюцца моўныя сродкі розных стыляў. Тут можа ўжывацца і літаратурная, і прастамоўная, і дыялектная лексіка. Такім чынам, усё залежыць ад стылю. Напрыклад, у афіцыйна-справавым і навуковым стылях ужыванне дыялектызмаў неправамернае.